Ansøgning om dispensation fra lokalplan nr. 1.1-4 til opsætning af solceller på 
taget af ejendommen [adresse] 47, Kalundborg 
Sagsfremstilling 
8.      Ansøgning om dispensation fra lokalplan nr. 1.1-4 til opsætning af solceller på taget af 
ejendommen [adresse] 47, Kalundborg  
                                                                                                                        Åbent 
Sagsnr.: 326-2012-65539       J.nr.: 02.34.00            Edith Jepsen.: 326-2013-376414 
  
[adresse] 
Kalundborg Kommune har modtaget en ansøgning om opsætning af solceller til elproduktion på ejendommen matr. 
nr. 1i, [adresse], [adresse], beliggende [adresse] 47, 4400 Kalundborg. Ejendommen er omfattet af 
bestemmelserne i Lokalplan nr. 1.1-4 (Bilag 1). 
Iht. lokalplanens § 1 er det bl.a. lokalplanens formål, "at den eksisterende bebyggelse vedligeholdes eller 
ombygges med en byggemåde og med materialer, som er tilpasset den oprindelige bebyggelses særlige 
arkitektoniske karakter". Bestemmelsen underbygges og præciseres under planens bebyggelsesregulerende 
bestemmelser i § 6. 
Grete Steffensen er ved henvendelse til Teknik og Miljø blevet orienteret om, at solceller ikke var i overensstemmelse med 
plangrundlaget. Efterfølgende har ejer valgt alligevel at opsætte solcellerne. 
Kalundborg Kommune har på baggrund af Kommunalbestyrelsens beslutning på møde den 5. november 2012, ved 
brev af 29. april 2013, meddelt afslag på dispensation og meddelt påbud om lovliggørelse ved nedtagning af de 
ulovligt opsatte solcellepaneler (se Bilag 2). Afgørelsen er efterfølgende af ansøger blevet påklaget til Natur- og 
Miljøklagenævnet.  
  
I afgørelse af 29.oktober 2013 finder Natur- og Miljøklagenævnet ikke, at det - som anført i kommunens afgørelse - 
er i strid med planens principper at dispensere fra de bebyggelsesregulerende bestemmelser, hvorfor sagen 
hjemvises til fornyet behandling. Natur- og Miljøklagenævnet anfører videre, at det er en skønsmæssig afgørelse, 
hvorvidt kommunen i det konkrete tilfælde vil meddele dispensation (se bilag 3). 
  
Teknik og Miljø skønner, at solcellerne virker stærkt skæmmende på områdets visuelle miljø og dermed er i strid 
med lokalplanens bebyggelsesregulerende bestemmelser. Teknik og Miljø kan derfor ikke anbefale, at der 
meddeles dispensation. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at der meddeles afslag på ansøgning om dispensation fra Lokalplan nr. 1.1-4 til 
opsætning af solceller på taget af ejendommen [adresse] 47, og at vedlagte udkast til afgørelse fremsendes til ejer 
(se Bilag 4). 
  
ØKONOMISKE KONSEKVENSER 
Der er ingen økonomiske konsekvenser. 
  
  
Bilag 
  
Bilag 1 - Lokalplan nr. 1.1-4 
326-2014-18998 
Bilag 2 - [adresse] afgørelse af 29. april 2014 
326-2014-30775 
Bilag 3 - Natur- og Miljøklagenævnets afgørelse af 29. oktober 
2013 
326-2014-30658 
  
  
  
  
Teknik- og Miljøudvalgets møde den 3. februar 2014: 
Udvalget vedtog at godkende Teknik- og miljøchefens indstilling. 
Bilag 4 - Udkast til afslag på ansøgning om dispensation fra 
lokalplan nr. 1.1-4 
326-2014-18929 
